Glencore wil skik oor strategiese olie | Netwerk24
Familie eis antwoorde ná man se skietdood in hospitaal
Die familie van Deon Mkhwanazi (38) wat Vrydagoggend in die Robert Mangaliso Sobukwe-hospitaal in Kimberley vermoor is, sê hulle is hartgebroke en woedend.
Rowers wat 3 op plaas skiet steeds soek
Niemand is nog in hegtenis geneem nadat 'n lid van die AfriForum-tak in Robertson en nog twee mense die naweek op 'n plaas by Mikpunt in Klipheuwel naby Kraaifontein geskiet is nie.
Minder as helfte van aanvallers op plase in KZN gestraf
Enkele dae nadat Bheki Cele, minister van polisie, boere in Normandien naby Newcastle in die noorde van KwaZulu-Natal uitgetrap het, het dit bekend geword dat net 43,7% van alle plaasaanvalle in dié provinsie waarin boere die afgelope 20 jaar vermoor is, tot skuldigbevindings gelei het.
Thiem bederf verjaardagseun Marin se dag
Praat van iemand se kersies uitblaas!
Haaie, Leeus skop 'Unlocked'-reeks af
Die Haaie en die Leeus sal die reeks om die Superrugby "Unlocked"-trofee op 9 Oktober in Durban afskop.
Saskok vra IOK oor Ramsamy-rol in verkiesing
Die raadslede van die Suid-Afrikaanse Sportkonfederasie en Olimpiese Komitee (Saskok) hoop die Internasionale Olimpiese Komitee (IOK) kan 'n oplossing vir hul knaende binnegevegte bied.
Hotelle: 1 prys vir SA'ners, ander vir buitelanders?
Buitelanders sal dalk ander tariewe as Suid-Afrikaners in die toerismebedryf moet begin betaal as Mmamoloko Kubayi-Ngubane, minister van toerisme, haar sin kry.
Ná meer as twee jaar, het krediteure van die Guptas se Optimum-steenkoolmyn 'n reddingsplan vir die myn aanvaar.
Glencore wil skik oor strategiese olie
Deur Francois Williams 16 September 2020 15:37
Die internasionale myngroep Glencore en die Strategiese Brandstoffonds (SFF) het 'n ooreenkoms bereik om te skik oor drie miljoen vate olie van Suid-Afrika se strategiese olievoorraad van tien miljoen vate wat verkoop is.
Die hoofkantoor van Glencore in Switserland. Foto: REUTERS
Glencore en die SFF het 'n konsepbevel opgestel en wil hê regter Owen Rogers moet voor 15 Oktober daaroor besluit. Glencore wil teen daardie datum sy geld plus rente terughê in ruil vir die olie wat hy aan die SFF sal teruggee.
Rogers het Woensdag in 'n aanlyn sitting van die hooggeregshof in Kaapstad gesê hy sal daaroor besluit as hy die finale uitspraak in die saak lewer.
Die SFF is in die hof om die olie terug te kry wat in Desember 2015 en Januarie 2016 aan drie verskillende oliehandelaars verkoop is, sonder die nodige goedkeuring van die nasionale tesourie, en teen veel minder as die heersende markprys.
Glencore is betrek omdat hy die olie oorgekoop het van Venus, 'n tussenganger wat oorspronklik regstreeks met die SFF oor die koop van die olie onderhandel het.
Glencore en die SFF het voorlopig ooreengekom dat die SFF die koopprys sal terugbetaal van sowat $90,2 miljoen asook die stoorgeld van $7,4 miljoen, plus rente teen 1,81% op dié bedrae. Die rentekoers is volgens adv. Arnold Subel, wat namens Glencore optree, gelykstaande aan die koers wat die SFF self op die dollarbedrae verdien het sedert die transaksie beklink is.
Die ander kopers van die olie was Taleveras, 'n oliehandelaar wat ook sy olie aan sy finansier, 'n firma genaamd Contango, verkoop het, en Vitol, 'n meer bekende internasionale oliehandelaar.
Adv. Wim Trengove het Woensdag namens Vitol aangevoer die SFF maak asof dit net een vrot appel in die SFF is wat tot die omstrede transaksie gelei het, terwyl dit volgens hom die hele instelling, van die minister tot die direksie en die bestuur was wat korrup, bedrieglik en roekeloos opgetree het.
Trengove het beklemtoon die staat moet aanspreeklikheid aanvaar vir die transaksie. Volgens hom het Vitol te alle tye ter goeder trou opgetree.
Vitol was gereed om op 23 Desember 2015 die kontrak te sluit om drie miljoen vate olie by die SFF te koop. Die Brent-ruolieprys was op daardie dag $40 per vat. Die SFF het egter sy voete gesleep en toe die kontrak eers 'n maand later op 20 Januarie 2016 gesluit is, het die olieprys al met sowat $10 per vat geval. Hy het dus die bewering ontken dat dit die oliehandelaars was wat die SFF gemanipuleer het om die olie teen spotgoedkoop pryse te koop. Dit was eerder weens die SFF se eie vertraging.